**4179 Tutatiso** estas tre malgranda apolona kaj terrenkonta asteroido, de la alinda familio.

Ĝi estis unue vidita la 10-an de februaro 1934 sub la provizora nomo 1934 CT kaj perdita. Ĝi estis remalkovrita la 4-an de januaro 1989 de la franca astronomo Christian Pollas elde la *Observatorio de Calern* en Caussols (Alpes-Maritimes, Francio) kaj ĝi ricevis la nomon de la gaŭla dio Tutatis (aŭ Teŭtates) famigita de la franca bildstrio Asteriks.

La 29-an de septembro 2004 ĝi pasis al 0,01036 AU (1,549 milionoj da km) de la Tero kaj la 5-an de novembro 2069 ĝi pasos al 0,01985 AU (2,9693 milionoj da km) de nia planedo.  
Teorie, ĝi povus alproksimiĝi al 982 000 km (0,0065665 astronomia unuo) de la Tero. (MOID ĝisdatita por 2022).

Tutatiso estas en orbita resonanco 3:1 kun Jupitero kaj proksima de la resonanco 1:4 kun
Tero. Ĝia orbito estas tre discentra sed malmulte kinita: ĝi estas, el la apolonaj asteroidoj, tiu kies la orbita ebeno
estas la malpej klinita, rilate al la tera orbito. Pro tio Tutatiso faras oftajn alproksimojn de la planedoj de la intera
sunsistemo, kaj ĝia orbito suferas gravitajn perturbojn; oni ne povas antaŭkalkuli ĝin por la
venontaj jarcentoj.

Rotacio
-------

La rotacio de Tutatiso rezultas de du tipoj da movoj ĉirkaŭ du malsamaj aksoj, kun periodo de 5,4 kaj 7,3 tagoj. Sur tiu asteroido, oni vidus, ke suno leviĝas en hazarda punkto kaj horo,
kaj neniam sekvas dufoje la saman ŝajnan vojon.

Formo
-----

La 26-an de novembro 1996, ĝi estis observita per radaro elde la observatorio de Goldstone. Ĝi aperas formita de du kuntuŝantaj rokaj masoj de 4,6 kaj 2,4 km de diametro. Ĝia formo kaj rotacio povas rezulti de la "kungluado" de du korpoj.

* Radara bildo de Tutatiso observita elde la observatorio de GoldstoneRadara bildo de Tutatiso observita elde la observatorio de Goldstone
* Komputila bildo de diversaj lateroj de TutatisoKomputila bildo de diversaj lateroj de Tutatiso

Esploro
-------

La 13-an de decembro 2012, la ĉina kosmosondilo Chang'e 2 preterpasis je kelkaj kilometroj de Tutatiso. Tiu sondilo, post kartografio de Luno, estis atendanta en la punkto de Lagrange L2 de la sistemo Tero-Suno; ĝi poste modifiis sian orbiton por superflugi la asteroidon je rapideco de 10,73 km/s kaj distanco de 3,2 km. La fotoj senditaj de tiu sondilo konfirmas, ke Tutatiso estas konsistata de du kuntuŝantaj ŝtonblokoj.

Notoj kaj referencoj
--------------------

1. ↑  *Toutatis visité par une sonde spatiale chinoise* (Tutatiso vizitata de ĉina kosmosondilo), el la paĝaro "Skipix" (Science &Vie)  Arkivigite je 2015-07-03 per la retarkivo Wayback Machine (france)

Eksteraj ligiloj
----------------

* Kategorio 4179 Tutatiso en la Vikimedia Komunejo (Multrimedaj datumoj)

* Objekto ĉe la datumbazo de *NEODyS-2* angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe Minor Planet Center angle
* angle *Chang'E 2 has departed Earth's neighborhood for.....asteroid Toutatis!?* (Chang'E 2 deiris el tera najbaraĵo por... Tutatison), el "*The planetary Society*"
* angle La geometria albedo de 4179 Tutatiso, de Yoonsoo P Bach kaj aliaj, el la Bulteno de la Korea Societo de Astronomio
* Objekto ĉe *Space Reference* angle

| Antaŭe: | Listo de asteroidoj (4001 - 5000) | Poste: |
| --- | --- | --- |
| *4178 Mimeev* | **4179 Tutatiso** | 4180 Anaksagoro |